CELEX: 32018D0322
Language: da
Date: 2018-03-02 00:00:00
Title: Kommissionens gennemførelsesafgørelse (EU) 2018/322 af 2. marts 2018 om suspension af undersøgelsesproceduren vedrørende handelshindringer bestående af foranstaltninger, som Republikken Tyrkiet har indført, og som påvirker handelen med træfrit papir uden belægning

5.3.2018   
            
            
               DA
            
            
               Den Europæiske Unions Tidende
            
            
               L 62/36
            
         KOMMISSIONENS GENNEMFØRELSESAFGØRELSE (EU) 2018/322
   af 2. marts 2018
   om suspension af undersøgelsesproceduren vedrørende handelshindringer bestående af foranstaltninger, som Republikken Tyrkiet har indført, og som påvirker handelen med træfrit papir uden belægning
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) 2015/1843 af 6. oktober 2015 om fastsættelse af EU-procedurer på området for den fælles handelspolitik med henblik på at sikre udøvelsen af Unionens rettigheder i henhold til internationale handelsregler, navnlig regler fastlagt i Verdenshandelsorganisationens regi (1) (handelshindringsforordningen), særlig artikel 12, stk. 2,
   efter høring af Udvalget for Handelsbarrierer, og
   ud fra følgende betragtninger:
   
               (1)
            
            
               Den 21. april 2017 indgav Sammenslutningen af Europæiske Papirindustrier (»CEPI«) en klage på vegne af EU-papirindustrien i henhold til artikel 3 i handelshindringsforordningen.
            
         
               (2)
            
            
               CEPI hævdede, at Republikken Tyrkiet den 28. september 2015 indførte et importovervågningssystem for træfrit papir uden belægning, der omfatter et særligt krav om importlicens, og som umuliggør import under en vis tærskelværdi og skaber handelshindringer for import over denne tærskelværdi.
            
         
               (3)
            
            
               Kommissionen fastslog, at klagen indeholdt tilstrækkelige beviser til at begrunde indledningen af en undersøgelsesprocedure. Der blev derfor offentliggjort en indledningsmeddelelse i Den Europæiske Unions Tidende den 7. juli 2017 (2).
            
         
               (4)
            
            
               I løbet af undersøgelsen ophørte Republikken Tyrkiet med at anvende importovervågningssystemet for så vidt angår træfrit papir uden belægning.
            
         
               (5)
            
            
               Trods ophævelsen af foranstaltningen, hvorefter træfrit papir uden belægning var underlagt overvågningssystemet, fortsætter overvågningssystemet med at eksistere og vil kunne genindføres for træfrit papir uden belægning. Derfor finder Kommissionen det hensigtsmæssigt, at proceduren ikke afsluttes, men derimod suspenderes.
            
         
               (6)
            
            
               Kommissionen vil overvåge situationen.
            
         
               (7)
            
            
               Foranstaltningerne i denne afgørelse er i overensstemmelse med udtalelse fra Udvalget for Handelsbarrierer —
            
         VEDTAGET DENNE AFGØRELSE:
   Artikel 1
   Undersøgelsesproceduren vedrørende handelshindringer bestående af foranstaltninger, som Republikken Tyrkiet har indført, og som påvirker handelen med træfrit papir uden belægning, suspenderes hermed.
   Artikel 2
   Denne afgørelse træder i kraft på tyvendedagen efter offentliggørelsen i Den Europæiske Unions Tidende.
   
      Udfærdiget i Bruxelles, den 2. marts 2018.
      
         
            På Kommissionens vegne
         
         Jean-Claude JUNCKER
         
            Formand
         
      
   
   
      (1)  EUT L 272 af 16.10.2015, s. 1.
   
      (2)  EUT C 218 af 7.7.2017, s. 20.